Ég ætla þá að leyfa mér að spá því að Steven Gerrard lendi í öðru sæti . Hafði reyndar spáð honum efsta sætinu , þar sem að menn úr Evrópumeistaraliðum fá oft verðlaunin , en það er svosem lítil skömm í því að tapa fyrir Ronaldinho , þar sem fáir myndu þræta fyrir það að hann sé besti leikmaður heims þessa stundina . Ég er Liverpool aðdáandi fyrst og fremst , en ég held með Barcelona á Spáni og Juventus á Ítalíu . Þegar þessi lið mætast er röðin alltaf 1 . Liverpool , 2 . Barcelona , 3 . Juventus . Ég er hins vegar aðdáandi knattspyrnunnar líka og í henni birtast frábærir einstaklingar . Fyrir mér er Ronaldinho hiklaust knattspyrnumaður ársins , ég bara man ekki eftir jafn skemmtilegum og góðum knattspyrnumanni í langan tíma . Og það er engin skömm fyrir Gerrard að vera á eftir honum .